।।13.6 -- 13.7।।महाभूतानीति।  इच्छेति।  अव्यक्तम् प्रकृतिः।  इन्द्रियाणि मनसा सह एकादश। ,इन्द्रियगोचराः रूपादयः पंच।  चेतना दृक्छक्तिः पुरुषः।  धृतिरिति -- अन्ते (?N अत्रान्ते किल) किल सर्वस्य आ ब्रह्मणः क्रिमिपर्यन्तस्य प्रारब्धे निष्पन्ने वा कार्ये कामक्रोधादिषु च इयतैव मम पर्याप्तं? किमन्येन  ईदृशश्चाहं नित्यमेव भूयासम् इति प्राणसन्धारिणी (S?N  -- संधारणी   -- साधारणी) धृतिः आश्वासनात्मिका पररहस्यशासनेषु रागशब्दवाच्या जायते।